MERVERDIAVGIFT (MVA)

1. HJEMMELSGRUNNLAG:

Lov av 19. juni 1969, nr. 66 om merverdiavgift, sist endret  12.12.03 med forskrifter, tolkningsuttalelser fra finansdepartementet, skattedirektoratet, fylkesskattekontorenes og rettsavgjørelser.

Som følge av MVA-reformen som trådte i kraft 01.01.01, gjelder følgende sentrale regler for høgskolen:

Avgiftsats: Generelt 24 %, 12 % for matvarer 

2. DEFINISJONER OG BEGREPER

2.1 Omsetning:

Levering av varer eller ytelse av tjenester mot vederlag.  Vederlag kan bestå av oppgjør med betalingsmidler eller ved motytelse i form av varer eller tjeneste

2.2 Inngående avgift: 

Avgift beregnet på kjøp (kan trekkes fra). 

2.3 Utgående avgift: Avgift beregnet på salg (må betales). 

2.4 MVA-koder som benyttes i høgskolen:

00   = Ingen avgiftsbehandling

01   = Fradrag inng. avgift 24 %

01N = Inng. avg. netto. Brukes for faktura fra utlandet.  

03   = Avgiftspliktig salg. Beregn. utg. avgift 24 % 

03B = Avgiftspliktig salg til utlandet.

06   = Salg utenfor avgiftsområdet 

3. AKTUELLE AKTIVITETER

3.1 UNDERVINING (jfr. § 5b, nr 3, samt Finansdeptets tolkningsuttalelse datert 15. juni 2001 – unntaket for undervisningstjenester)

Hovedregel er at undervisning ligger utenfor loven dvs. fritatt for mva. og det skal svært mye til for at undervisning skal bli pliktig.

· Hvem som tilbyr undervisningen har ingen betydning

· Om undervisningen er jobbrelatert eller fritidsrelatert har ingen betydning.

· Avgrensningsproblemene knytter seg til undervisning som ligger kategorien konsulent-, rådgivningstjeneste og konferanse.

Eksempel: 

Kursing og veiledning av ansatte i en bedrift i tilknytning til en omorganisering av bedriften er avgiftspliktig, når kursingen bygger på en analyse og vurdering av bedriften, dvs knyttet til et konsulentoppdrag. Kurset vil være avgiftsfritt dersom kursingen bygger på generelle vurderinger, lovverk- og regelverk som gjelder i forbindelse med en slik omorganisering. Stikkord: Spesifikk eller generell analyse og vurdering.

Kurs for spesifikke yrkesgrupper om lov og regelverk er fritatt.

3.2 FORSKNING (jfr. Finansdeptets tolkningsuttalelse datert 15. juni 2001 om omsetningsbegrepet i merverdiavgiftsloven i forhold til forskningstjenester)

”FoU”  og ”forskning” er i mva-sammenheng synonyme begreper.

Hovedregelen er at forskning er avgiftspliktig

Men vi har unntak knyttet til spesifikke finansieringskilder og hvor det ikke foreligger omsetning, dvs. ytelse mot vederlag. Dette gjelder offentlige finansieringskilder som tilskudd/bevilgning fra UFD, Norges Forskningsråd, EUs rammeprogrammer, Nordisk ministerråd, NORAD, SND og Norgesuniversitetet er som hovedregel fritatt. Dette gjelder basisfinansiering basert på standardavtaler.

I visse tilfeller kan likevel FoU-virksomhet finansiert fra slike kilder bli avgiftspliktig. Omsetningsbegrepet, direkte kobling mellom ytelse mot vederlag, er sentralt i denne fortolkningen. Dvs. at forskningen finansiert av ovennevnte kilder er mva-pliktig:

· Når det til tilskuddet er knyttet et klart resultatkrav

· Når den offentlige oppdragsgiveren kan påvirke tjenestene/resultatet som tilskuddet skal finansiere.

· Dersom oppdragsgiveren kan kreve erstatning/kompensasjon for dårlig utført tjeneste

· I tilfeller hvor det skrives kontrakt vil det i all hovedsak foreligge en mva-plikt

Eksempel:

Østfold byoffensiv får midler gjennom forskningsrådet. Byoffensiven skriver en kontrakt med IR-avdelingen om utførelse av et oppdrag. Her foreligger det omsetning og oppdraget til IR-avdelingen blir avgiftspliktig.

Private finansieringskilder 

All privat finansiert forskning er etter hovedregelen avgiftspliktig, men tilskudd fra private forskningsfond vil i hovedsak bli vurdert som likestilt med finansiering fra Norges Forskningsråd når det finansierer generell forskning uten gjenytelse (sponsing).

Ved delfinansiering kan vi få delvis mva-plikt. 

3.3 KJØP AV FJERNLEVERBARE TJENESTER FRA UTLANDET 

Eksempel på slike leveranser er digitale produkter, on line-tjenester, øvrige web-tjenester, teletjenester, rådgivning, informasjon og nyhetstjenester.

Slike tjenester er avgiftspliktige for mottaker i Norge. Ordningen kalles: Reverse charge (Snudd avregning.) For likt kjøp skal det beregnes 24 %  mva. som skal innberettes. Kode 01N. 

4. OMSETNING AV FORSKNINGSRAPPORTER

Når forskningsrapporter selges til andre en den/de som har finansiert forskningsvirksomheten foreligger det en omsetning og det skal betales mva, men bøker er i hovedsak fritatt for avgift. 

Omsetning av en vitenskapelig forskningsrapport, som normalt har en liten leserkrets, er mva-pliktig.

Et FoU-produkt som er populærvitenskapelig, de vil si har en større leserkrets og kan betraktes som en ordinær bok, er avgiftsfritatt. Bruk i så fall begrepet bok i forordet og ikke forskningsrapport, (§ 16, nr. 8)

5. ØVRIGE AKTIVITETER

Utleie av fast eiendom/lokaler er avgiftsfritatt (§ 5a)

Utleie av parkeringsplasser er avgiftspliktig (§ 5a, nr. 1) 

Utleie av oppbevaringsbokser  er avgiftspliktig (§ 5a, nr. 5)

Kopikort er avgiftspliktig 

Materialpenger, når disse er beregnet på grunnlag av individuelle uttak er avgiftspliktig. 

En solidarisk avgift som er lik for alle studenter er avgiftsfritatt. 

Oppdragtjenester i form av konsulentvirksomhet er avgiftspliktig 

